กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวนและตำบลศรีบุญเรืองอำเภอเมืองมุกดาหาร จังหวัดมุกดาหารพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์การขายปลีกหรือขายส่งหรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดแนวเขตเทศบาลเมืองมุกดาหารเริ่มต้นจากแนวหลักเขตเทศบาลเมืองมุกดาหาร หลักเขตที่ ๑ไปตามแนวหลักเขตเทศบาลเมืองมุกดาหาร หลักเขตที่ ๒ จนบรรจบแม่น้ำโขง ฝั่งตะวันตกทิศตะวันออก จดแม่น้ำโขง ฝั่งตะวันตกทิศใต้ จดแนวเขตเทศบาลเมืองมุกดาหารจากแนวหลักเขตเทศบาลเมืองมุกดาหาร หลักเขตที่ ๓ เริ่มต้นจากแม่น้ำโขง ฝั่งตะวันตกผ่านทางหลวงแผ่นดินหมายเลข ๒๐๓๔ ไปตามแนวหลักเขตเทศบาลเมืองมุกดาหาร หลักเขตที่ ๔แนวหลักเขตที่ ๕ แนวหลักเขตที่ ๖ จนบรรจบห้วยแข้ฝั่งเหนือไปตามแนวหลักเขตเทศบาลเมืองมุกดาหาร หลักเขตที่ ๗ ที่เป็นห้วยหินตั้งฝั่งเหนือ และผ่านทางหลวงแผ่นดินหมายเลข ๒๑๒ไปจนบรรจบแนวหลักเขตเทศบาลเมืองมุกดาหาร หลักเขตที่ ๘ทิศตะวันตก จดแนวเขตเทศบาลเมืองมุกดาหารเริ่มต้นจากแนวหลักเขตเทศบาลเมืองมุกดาหาร หลักเขตที่ ๘ไปตามแนวหลักเขตเทศบาลเมืองมุกดาหาร หลักเขตที่ ๙ และผ่านทางหลวงแผ่นดินหมายเลข๒๐๔๒ ไปตามแนวหลักเขตเทศบาลเมืองมุกดาหาร หลักเขตที่ ๑๐ แนวหลักเขตที่ ๑๑แนวหลักเขตที่ ๑๒ ไปจนบรรจบแนวหลักเขตที่ ๑ ซึ่งเป็นจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๒๑๒ที่จุดซึ่งที่อยู่ห่างจากทางหลวงแผ่นดินหมายเลข ๒๑๒ ตัดกับทางหลวงแผ่นดินหมายเลข๒๐๒๙ ไปทางทิศเหนือ ตามแนวทางหลวงแผ่นดินหมายเลข ๒๑๒ เป็นระยะ ๗๐๐ เมตรทิศตะวันออก จดทางหลวงแผ่นดินหมายเลข ๒๑๒ฟากตะวันตก และธนาคารเพื่อการเกษตรและสหกรณ์การเกษตรทิศใต้ จดห้วยหินอ่าง ฝั่งตะวันออกทิศตะวันตก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๑๒ ฟากตะวันตก๒.๒ ทิศเหนือ จดห้วยหินอ่าง ฝั่งใต้ทิศตะวันออก จดห้วยหินอ่าง ฝั่งใต้เริ่มต้นจากแนวห้วยหินอ่าง ฝั่งใต้ ตรงจุดที่ตัดกับเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๑๒ ฟากตะวันตก ไปทางทิศตะวันออกเฉียงใต้บรรจบทางหลวงแผ่นดินหมายเลข ๒๑๒ ฟากตะวันตกทิศใต้ จดทางหลวงแผ่นดินหมายเลข ๒๑๒ ฟากตะวันตกทิศตะวันตก จดทางหลวงแผ่นดินหมายเลข ๒๐๔๒ฟากตะวันออก โรงเรียนเมืองใหม่วัดศรีมุกดา และถนน รพช.มห. ๓๐๔๐ ฟากตะวันออก๒.๓ ทิศเหนือ จดทางหลวงแผ่นดินหมายเลข ๒๐๒๙ฟากใต้ทิศตะวันออก จดเส้นขนานระยะ ๓๕๐ เมตรกับศูนย์กลางทางหลวงแผ่นดินหมายเลข ๒๑๒ทิศใต้ จดห้วยหินอ่าง ฝั่งตะวันออกทิศตะวันตก จดทางหลวงแผ่นดินหมายเลข ๒๑๒ฟากตะวันออก๒.๔ ทิศเหนือเริ่มต้นที่จุดซึ่งอยู่ตามแนวเส้นตั้งฉาก กับศูนย์กลางทางหลวงแผ่นดินหมายเลข ๒๐๔๒เป็นระยะ ๕๐๐ เมตร ที่จุดซึ่งอยู่ห่างจากศูนย์กลางถนน รพช.มห. ๓๐๔๐ไปทางทิศตะวันตก เป็นระยะ ๙๐๐ เมตร เป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๔๒ทิศตะวันออก จดถนน รพช.มห. ๓๐๔๐ ฟากตะวันตกทิศใต้ จดทางหลวงแผ่นดินหมายเลข ๒๐๔๒ ฟากเหนือทิศตะวันตก จดเส้นตั้งฉากกับทางหลวงแผ่นดินหมายเลข๒๐๔๒ ที่จุดซึ่งอยู่ห่างจากศูนย์กลางถนน รพช.มห. ๓๐๔๐ ไปทางทิศตะวันตก เป็นระยะ๙๐๐ เมตร เป็นเส้นตรงไปทางทิศเหนือบรรจบจุดเริ่มต้น๒.๕ ทิศเหนือ จดทางหลวงแผ่นดินหมายเลข ๒๑๒ฟากใต้ทิศตะวันออก จดห้วยหินอ่าง ฝั่งตะวันตกทิศใต้ จดห้วยหินอ่าง ฝั่งตะวันตก ที่จุดซึ่งอยู่ห่างตามแนวเส้นขนานระยะ๓๕๐ เมตร กับศูนย์กลางทางหลวงแผ่นดินหมายเลข ๒๑๒ ไปทางทิศตะวันตกเฉียงใต้จดซอยสุขฉายา ฟากตะวันออก ที่จุดซึ่งซอยสุขฉายาบรรจบกับซอยจันทร์อนุสรณ์ทิศตะวันตก จดซอยสุขฉายา ฟากตะวันออก๒.๖ ทิศเหนือ จดทางหลวงแผ่นดินหมายเลข ๒๑๒ ฟากใต้ทิศตะวันออก จดซอยสุขฉายา ฟากตะวันตกทิศใต้ จดซอยจันทร์อนุสรณ์ ฟากเหนือทิศตะวันตก จดทางหลวงแผ่นดินหมายเลข ๒๐๒๙ฟากเหนือ๒.๗ ทิศเหนือ จดทางหลวงแผ่นดินหมายเลข ๒๐๔๒ฟากใต้ทิศใต้ จดทางหลวงแผ่นดินหมายเลข ๒๑๒ ฟากเหนือทิศตะวันตก จดซอยพลธิราช ฟากตะวันออก๒.๘ ทิศเหนือเริ่มต้นที่จุดซึ่งอยู่ห่างตามแนวเส้นตั้งฉากกับศูนย์กลางทางหลวงแผ่นดินหมายเลข๒๐๔๒ ที่จุดซึ่งอยู่ห่างจากศูนย์กลางถนน รพช.มห. ๓๐๔๐ ไปทางทิศตะวันตกเป็นระยะ ๙๐๐เมตรทิศตะวันออก จดซอยพลธิราช ฟากตะวันตกไปทางทิศตะวันตก บรรจบแนวขนานระยะ ๕๐๐ เมตร กับศูนย์กลางทางหลวงแผ่นดินหมายเลข๒๐๔๒ทิศใต้ เป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๔๒ ไปทางทิศตะวันตกบรรจบจุดซึ่งอยู่ห่างตามแนวเส้นตั้งฉากกับศูนย์กลางทางหลวงแผ่นดินหมายเลข ๒๐๔๒ที่จุดซึ่งอยู่ห่างจากศูนย์กลางถนน รพช.มห. ๓๐๔๐ ไปทางทิศตะวันตก เป็นระยะ ๙๐๐เมตรทิศตะวันตก เป็นเส้นตรงไปทางทิศเหนือบรรจบจุดเริ่มต้นทั้งนี้ ไม่รวมถึงสถาบันการศึกษา สถานที่ราชการและศาสนสถานทั้งนี้ ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลมุกดาหาร ตำบลคำอาฮวนและตำบลศรีบุญเรือง อำเภอเมืองมุกดาหาร จังหวัดมุกดาหารภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร ๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตรเศษ ของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนแปลงการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตาม ข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวน และตำบลศรีบุญเรืองอำเภอเมืองมุกดาหาร จังหวัดมุกดาหาร พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวน และตำบลศรีบุญเรืองอำเภอเมืองมุกดาหาร จังหวัดมุกดาหาร ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้โซเฟีย/พิมพ์๑๙พฤษภาคม ๒๕๔๙เชิงชาย/ปาจรีย์/ผู้จัดทำ๒๖พฤษภาคม ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๕๑ ก (เล่มที่ ๓)/หน้า ๙๕/๓ กันยายน ๒๕๔๗